stanford-oval/wikipedia huggingface dataset:
Gökdepe

| Gökdepe |
| --- | --- |
 Gökdepen moskeija.
 Gökdepe
 Koordinaatit: 38°9′29″N, 57°57′59″E 
Valtio:  Turkmenistan
Maakunta:  Ahalin maakunta
Piirikunta:  Gökdepen piirikunta
Hallinto:  
 – Asutustyyppi:  kaupunki
Väkiluku (2025):  21 500
Gökdepe on kaupunki ja samannimisen piirikunnan hallinnollinen keskus Ahalin maakunnassa Turkmenistanissa. Se sijaitsee Ahal-Etekin tasangolla Kopetdagvuorten juurella 45 kilometriä maan pääkaupungista Aşgabatista luoteeseen. Kaupungissa on arviolta 21 500 asukasta.
Gökdepen kautta kulkevat Aşgabatin ja Türkmenbaşyn välinen maantie ja rautatie sekä Karakumin kanava. Kaupungissa on elintarvike-, tekstiili- ja rakennustarviketeollisuutta. Ympäröivällä maaseudulla viljellään viljaa, puuvillaa, vihanneksia, hedelmiä ja viinirypäleitä sekä harjoitetaan karjanhoitoa.
Kaupungin lähellä sijaitsee Gökdepen linnoitus, jonka venäläiset valloittivat verisessä taistelussa vuonna 1881. Sen yhteydessä on vuonna 1995 valmistunut suuri Saparmyrat Hajyn moskeija. Uudelleenrakennetun linnoituksen pohjoispuolella on turkmeenien vastarintaa johtaneen Gurbanmyrat Işanin mausoleumi.
Kimble

| Kimble |
| --- | --- |

Suunnittelija:  Aarne Heljakka
Julkaisija:  Tactic Games Oy
Julkaisuvuosi:  1967
Pelaajia:  2–4
Ikäsuositus:  mikä vain
Pelin kesto:  20–40 min
Monimutkaisuus:  matala
Strategisuus:  matala
Satunnaisuus:  korkea
Kimble-lauta nappuloineen vuodelta 1968. Pelinappulat on asetettu maaleihin, kotipesät sijaitsevat laudan kulmissa.
Kimble on suomalainen 2–4 pelaajan lautapeli, jota valmistaa Tactic Games Oy. Se on yhdysvaltalaisen Trouble-lautapelin lisenssiversio. Pelin tavoitteena on noppaa naksauttamalla kuljettaa omat pelinappulansa kotipesästä pelilaudan kehää myöten maaliin ennen vastapelaajia. Jos pelaajan nappula osuu vastapelaajan varaamaan ruutuun, tämän nappula palautuu kotipesään.
Pelaaminen

Kimble on variaatio vanhasta intialaisesta lautapelistä patsisista. Kukin pelaaja yrittää kuljettaa neljä pelinappulaansa pelilaudan ympäri tavoitteenaan saada kaikki takaisin kotipesään. Jos pelinappula laskeutuu vastustajan miehittämään ruutuun, vastustajan nappula päätyy takaisin kotipesään. Omasta kotipesästään pääsee ulos vain naksauttamalla kutosen. Kimblen (ja Troublen) erikoisuus on pelilaudan keskellä sijaitseva Pop-o-Matic-muovikupu, jota painamalla sen sisälle asetettua noppaa voidaan pompauttaa. Painettaessa kuvun metallinen pohjajousi ponnauttaa nopan. Peli pohjautuu noppatuuriin, mutta liikutettavasta pelinappulasta voi päättää itse.
Pelin ruotsinkieliset säännöt sallivat pesästä lähtemisen myös naksauttamalla ykkösen. Poikkeava sääntö juontaa siitä, että Ruotsissa suositussa samantapaisessa Fia-pelissä voi lähteä liikkeelle sekä ykkösellä että kuutosella.
Historia

Kimblen suomalainen luoja on porilainen Aarne Heljakka, jonka perheeseen amerikansukulaiset antoivat Trouble-lautapelin 1960-luvun keskivaiheilla. Troublen olivat kehittäneet vuosikymmenen alulla Kohnerin veljekset ja Al Stubbmann. Heljakka valmisti peliä ensin laittomasti ilman lisenssiä, mutta vuonna 1967 hän joutui hakemaan lisenssiä pelin suomalaiseen versioon saatuaan haasteilmoituksen pelin alkuperäisiltä keksijöiltä ja tämän jälkeen hän perusti peliä valmistamaan Nelostuote Ky:n (nykyään Tactic Games). Troublen suomalaisversion nimeksi Heljakka valitsi Kimblen tuolloin televisiossa pyörineen suositun Takaa-ajettu-televisiosarjan päähenkilön, Richard Kimblen, mukaan.
Kimblestä on ilmestynyt 2000-luvun alusta lähtien erilaisia lisensoituja versioita, kuten Angry Birds- ja Hello Kitty -Kimblet.
Loka–marraskuussa 2007 järjestettiin Kimblen 40-vuotisjuhlan kunniaksi pelin suomenmestaruuskilpailut. Alkukarsintojen jälkeen 20 kilpailijaa osallistui Porissa Nelostuotteen tiloissa 17. marraskuuta järjestettyyn finaaliin. Kimblen mestariksi selviytyi viisivuotias hyvinkääläinen Santeri Kalteva, ja toiselle sijalle sijoittui vuoden 2007 Miss Suomi -kilpailun voittaja Noora Hautakangas.
Vastaanotto

Kimblellä on klassikkopelin maine Suomessa.
Lautapelioppaan arvion mukaan peli on varsin sattumanvarainen ja päätökset pelinappuloiden siirtämisestä ovat ”luonteeltaan aika näennäisiä, sillä usein on jokseenkin sama, mitä nappulaa siirtää”.
Aiheesta muualla

Kimble Tactic Gamesin sivuilla
Kimble Lautapelioppaassa
Trouble BoardGameGeek-sivustolla
Lähde, Ville: Älä hyvä ihminen hermostu! - eli miksi aikuinen pelaa kimbleä. Niin & näin 2/2012
Mihail Vorontsov (kansleri)

Mihail Vorontsov, Aleksei Antropovin maalaama muotokuva.
Mihail Illarionovitš Vorontsov (ven. Михаи́л Илларио́нович Воронцо́в; 23. heinäkuuta (J: 12. heinäkuuta) 1714 Minsk, Venäjän keisarikunta – 26. helmikuuta (J: 15. helmikuuta) 1767 Pietari, Venäjän keisarikunta) oli venäläinen kreivi ja valtiomies, jolla oli merkittävä vaikutus varsinkin Venäjän ulkopolitiikkaan keisarinna Elisabetin valtakaudella vuosina 1741–1762.
Suku

Mihail Vorontsov kuului vaikutusvaltaiseen Vorontsovin sukuun. Hänen vanhempansa olivat kuvernööri, senaattori ja salaneuvos Illarion Gavrilovits Vorontsov ja aatelissyntyinen Anna Grigorjevna Maslova, joiden kolme poikaa saivat kreivin arvon keisarinna Elisabetin aikana.lähde? Vorontsovin veljiä olivat hovimies ja kenraali Roman Vorontsov sekä senaattori Ivan Vorontsov. Kulttuuri- ja tiedevaikuttajana tunnettu Jekaterina Daškova oli Vorontsovin veljentytär.
Ura hovissa

Vorontsov nimitettiin 14-vuotiaana paašipojaksi keisari Pietari Suuren tyttären Elisabet (Jelisaveta) Petrovnan hoviin. Elisabet tuli Venäjän hallitsijaksi kaappaamalla vuonna 1741 vallan lapsikeisari Iivana VI:lta. Vorontsov osallistui vallankaappaukseen ja auttoi suostuttelemaan Henkikaartin Preobraženskin rykmentin asettumaan sen tueksi. Vorontsovista tuli keisarinnan suosikki, ja hän nai tämän serkun Anna Skavronskajan. Vuodesta 1744 Vorontsov toimi valtakunnan varakanslerina ja ulkoministerinä. Pyhän saksalais-roomalaisen keisarikunnan keisari Kaarle VII antoi hänelle valtakunnankreivin arvon. Vorontsovista tuli kansleri vuonna 1758, kun hän syrjäytti Aleksei Bestužev-Rjuminin. Vorontsovin eduksi katsottiin, että seitsenvuotisen sodan aikana hän oli tukenut Venäjän liittoa Ranskan kanssa, kun taas Bestužev-Rjuminia pidettiin englantilaismielisenä.
Vorontsov jatkoi myös Elisabetin lyhytaikaisen seuraajan Pietari III:n suosikkina, mutta ei puuttunut asioihin, kun uusi keisari luopui liitosta Ranskan ja Itävallan kanssa. Katariina II:n kaapattua vallan vuonna 1762 Vorontsov asetettiin kotiarestiin. Syrjäytetyn Pietari III:n kuoltua pian vankeudessa Vorontsov vannoi uskollisuutta Katariinalle ja sai takaisin kanslerinpaikkansa, mutta joutui luopumaan siitä jo vuonna 1763. Hän menetti pian vaikutusvaltansa hovissa.
Vorontsov rakennutti Pietarin Sadovaja-kadulle vuosina 1749–1757 arkkitehti Bartolomeo Rastrellin suunnittelman barokkityylisen Vorontsovin palatsin sekä Pietarhoviin 1750-luvulla joko Antonio Rinaldin tai Giuseppe Trezzinin suunnitteleman datšan, jonka hän asetti myyntiin vuonna 1766. Vorontsov tuki myös Mihail Lomonosovia.
Vorontsovin ainoa aikuiseksi elänyt lapsi oli tytär Anna Mihailovna (1743–1769), jonka puoliso oli merkittävä kulttuurivaikuttaja, kreivi Aleksandr Stroganov. Vorontsovin kaksi muuta tytärtä ja yksi poika kuolivat hyvin nuorina.
Aiheesta muualla

Kuvia tai muita tiedostoja aiheesta Mihail Vorontsov (kansleri) Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Puola 
Henkilöt:  Deutsche Biographie  DDB 
Muut:  SNAC  IdRef 
Vorontsovin puoliso Anna Vorontsova.
Vorontsovin palatsi Pietarissa.
Xantares

| Xantares |
| --- | --- |
 Dörtkardeş vuonna 2020.
Henkilötiedot
Koko nimi:  İsmailсan Dörtkardeş
Syntynyt: 7. elokuuta 1995 (ikä 29)
Kansalaisuus:   Turkki  Pohjois-Makedonia
Ammatti:  ammattipelaaja
Elektronisen urheilun pelaaja
Pelaajanimi:  XANTARES
Aktiivisena:  2012–
Nyk. joukkue:  Eternal Fire
Rooli:  kivääripelaaja
Peli:  Counter-Strike 2
İsmailсan ”XANTARES” Dörtkardeş (s. 7. elokuuta 1995) on turkkilais-makedonialainen Counter-Strike 2 -ammattilainen. Hänen on pelannut vuodesta 2021 Eternal Firen joukkuessa, ja hänen roolinsa on kivääripelaaja.
Dörtkardeş aloitti ammattilaisuransa turkkilaisessa Space Soldiersissa ja voitti joukkueen kanssa merkittävimpänä DreamHack Open Austin 2018 -turnauksen. Hän oli keskiarvoltaan toisiksi paras pelaaja sekä semifinaalissa Heroicia vastaan että finaalissa Rogueta vastaan. Dörtkardeş jatkoi uraansa saksalaiseen BIG:iin joulukuussa 2018. Joukkue sai rahallisesti merkittävimmän voittonsa Funspark ULTI 2020 -turnauksesta huhtikuussa 2021, kun se voitti pohjoisamerikkalaisen Extra Saltin finaalissa. Dörtkardeş oli viiden kartan finaalin paras pelaaja 1,24 keskiarvollaan, joka koostui 94 taposta ja 73 kuolemasta. Lisäksi hän sai uransa ensimmäisen MVP-palkinnon DreamHack Open Summer Europe -turnauksesta elokuussa 2020. Hän siirtyi nykyiseen joukkueeseensa Eternal Fireen elokuussa 2021. Joukkue on voittanut merkittävimpänä CCT Global Finals 2024 -turnauksen toukokuussa 2024, ja Dörtkardeş oli sekä semifinaalin että finaalin paras pelaaja, niistä ensimmäisessä erittäin selvällä erolla saatuaan 1,51 keskiarvon.
Saavutukset

HLTV-MVP / DreamHack Open Summer 2020 Europe
Sija 15. HLTV TOP 20 -arvionnissa vuonna 2024.
Harri Lähdesmäki

| Harri Lähdesmäki> Henkilötiedot |
| --- | --- |
Kansalaisuus:  suomalainen
Koulutus ja ura
Tutkinnot:  Tampereen teknillinen yliopisto
Instituutti:  Aalto-yliopisto
Tutkimusalue:  Komputationaalinen biologia, koneoppiminen, syvät generatiiviset mallit, bioinformatiikka, tekoäly, todennäköisyyspohjainen mallinnus
Harri Lähdesmäki on Aalto-yliopiston tietotekniikan apulaisprofessori (engl. associate professor), Suomen tekoälykeskuksen jäsen ja Computational Systems Biology Group -tutkimusryhmän johtaja. Lähdesmäki tutkii muun muassa todennäköisyyspohjaista koneoppimista sekä tämän sovelluksia biolääketieteessä ja molekyylibiologiassa. Lähdesmäki on osallistunut muun muassa 110:n tieteellisen artikkelin tekemiseen. Lähdesmäki on tehnyt tutkimusta muun muassa Samuel Kasken kanssa.
Lähdesmäki väitteli vuonna 2005 tekniikan tohtoriksi Tampereen teknillisessä yliopistossa aiheesta "Laskentamenetelmiä systeemibiologiaan: high-throughput-mittausten analysointi ja geenisäätelyverkkojen mallintaminen".
Knut Polón

Knut Aksel Polón (31. maaliskuuta 1873 Hollola – 28. joulukuuta 1941 Helsinki) oli suomalainen pankinjohtaja.
Polónin vanhemmat olivat nimismies Ulrik Polón ja Thèrese Kleopatra Henriette Sofia Wilhelmina Strömm. Hänen puolisonsa vuodesta 1904 oli hammaslääkäri Ester Rönneberg. Polón tuli ylioppilaaksi 1891 ja valmistui filosofian kandidaatiksi ja maisteriksi 1894.
Polón oli Kansallis-Osake-Pankin Kotkan konttorin esimies 1902–1903 ja Pohjoismaiden Osakepankin Savonlinnan konttorin esimies 1903–1905, johtokunnan sihteeri 1905–1907, Kuopion konttorin esimies 1907–1916 ja johtokunnan jäsen 1916–1919. Pohjoismaiden yhdyspankin johtokunnan jäsen Polón oli 1919–1936 ja Suomen Teollisuus-Hypoteekkipankin toimitusjohtaja 1936–1941. Hän oli myös Savonlinnan kaupunginvaltuuston jäsen 1905 ja Kuopion kaupunginvaltuuston jäsen 1911–1913 ja 1916 sekä valtiovarainministeriön finanssiagentti New Yorkissa 1921.
Rajamäen terveysasema

| Rajamäen terveysasema |
| --- | --- |

Osoite:  Kievarintie 2, 05200 Rajamäki
Sijainti:  Rajamäki, Nurmijärvi
Koordinaatit:  60.52875°N, 24.75230°E
Käyttäjä:  Keski-Uudenmaan sote-kuntayhtymä, (Huslab)
Keusote: Terveysasemien sijainti - Nurmijärvi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rajamäen terveysasema on uusimaalaisen Nurmijärven kunnan Rajamäen taajamassa sijaitseva julkisen palvelun terveysasema. Se on vuodesta 2019 lähtien toiminut osana kuuden kunnan yhteistä Keski-Uudenmaan sote-kuntayhtymää (Keusote). Terveysasema palvelee maanantaista torstaihin kello 8-16 ja perjantaisin sekä arkipyhien aattoina kello 8-15.
Rajamäen terveysasemalla ei ole kiirevastaanottoa (päivystys). Sen sijaan esimerkiksi Nurmijärven kirkonkylän terveysasemalla (Sairaalantie 2, Nurmijärvi) on päivystysvastaanotto päivittäin kello 8-18. Lisäksi ymäpärivuorokautisesti palvelee Hyvinkään sairaalan päivystys (eli Hyvinkään Akuutti, osoitteessa Sairaalakatu 1, Hyvinkää).
Aiheesta muualla

Nurmijärven karttapalvelu: Rajamäen terveysaseman sijainti: Kievarintie 2 (kartta.nurmijarvi.fi)
Viron hallitus

Viron hallitus toimii Toompean mäellä Tallinnassa sijaitsevassa Stenbockin talossa.
Viron hallitus (vir. Vabariigi Valitsus) Viron tasavallan ylintä toimeenpanovaltaa käyttävä valtioelin, jonka toimintaa ohjaavat Viron perustuslaki sekä muut lait. Hallitus tunnetaan myös nimellä Viron valtioneuvosto, mutta näiden välillä ei ole oikeastaan eroa, koska presidentin instituutiolla on hyvin symbolinen luonne, eikä hänellä ole toimeenpanovaltaa.
Hallitus vastaa maan sisä- ja ulkopolitiikasta, jonka muotoilee maan parlamentti Riigikogu, jolle hallitus on täydellisesti vastuussa. Pääministeri edustaa näin ollen maan todellista poliittista johtajuutta, joka tekee päätökset koko Viron tasavallan toimeenpanevan vallan nimissä. Hallituksen virallisena lehtenä toimii valtioneuvoston kanslian julkaisema Riigi Teataja, joka julkaisee asetukset ja tiedot uusista päätöksistä ja laeista.
Hallitus vastaa:
valtion sisä- ja ulkopolitiikasta
hallituksen kanslioiden ja osastojen työskentelyn ohjauksesta sekä yhteistyöstä näiden kanssa.
lakien, Riigikogun päätösten ja tasavallan presidentin hyväksymän lainsäädännön toimeenpanosta.
lakiehdotusten luomisesta sekä ylläpitää Viron kansainvälisiä suhteita esittämällä Riigikogulle mahdollisten sopimusten hyväksymistä tai hylkäämistä.
tulo- ja menoarvion eli budjetin valmistelelusta ja sen esittämisestä Riigikogulle sekä sen toteuttamisesta, josta taas tulee raportoida Riigikogulle.
säännösten ja asetusten julkaisemisesta.
ulkosuhteiden hoitamisesta.
muiden perustuslaissa tasavallan hallitukselle velvoitettujen velvollisuuksien toteuttamisesta.
Ministerit

Hallituksessa voi olla korkeintaan 15 ministeriä. Presidentin on kolmen päivän kuluessa vahvistettava Riigikogun valitsema hallituksen muodostaja eli pääministeri. Tämän jälkeen presidentti nimittää muut ministerit tehtäviinsä pääministerin ehdotusten mukaisesti. Pääministerin apuna toimii valtioneuvoston kanslia.
Vuodesta 2002 alkaen valtioneuvoston ministerin salkuiksi ovat vakiintuneet seuraavat:
| suomeksi | viroksi |
| --- | --- |
pääministeri: peaminister
opetusministeri: haridus- ja teadusminister
oikeusministeri: justiitsminister
puolustusministeri: kaitseminister
ympäristöministeri: keskkonnaminister
kulttuuriministeri: kultuuriminister
talous- ja viestintäministeri: majandus- ja kommunikatsiooniminister
maatalousministeri: põllumajandusminister
valtiovarainministeri: rahandusminister
alueministeri: regionaalminister
sisäministeri: siseminister
sosiaaliministeri: sotsiaalminister
ulkoministeri: välisminister
Andrus Ansipin II hallituksessa oli lisäksi väestöministerin (rahvastikuminister) salkku, joka ensin merkittiin salkuttomaksi. Salkuttomia ministereitä on ollut erityisesti 90-luvun alun ja puolivälin hallituksissa. Yksi erikoisuus oli salkuton euroministeri (portfellita eurominister). Viron uudelleen itsenäistymisen aikana muita ministerin salkkuja ovat olleet tie- ja liikenneministeri (eri nimikkeillä kuten transpordi- ja sideminister ja teede- ja sideminister), uudistusministeri (reformiminister), (teollisuus- ja) energiaministeri (energeetikaminister ja tööstus- ja energeetikaminister), työministeri (tööminister), kauppaministeri (kaubandusminister). Ennen yhtenäistä sosiaaliministerin salkkua vuonna 1992 oli sen tehtävät jaettu kahdelle erilliselle sosiaalihuoltoministerin (sotsiaalhooldusminister) ja terveydenhoitoministerin (tervishoiuminister) salkuille.
Hallitusten politiikka ja hallituspuolueet

Uudelleen itsenäistyneen Viron hallitukset olivat lyhytikäisiä, eivätkä ne istuneet täyttä vaalikautta. Myöhemmin poliittinen tilanne on tosin vaikuttanut vakiintuvan, kun pääministeri Andrus Ansip johti maata huhtikuusta 2005 maaliskuuhun 2014. Usein hallitus on kestänyt noin kaksi vuotta.
Virossa hallitukset ovat kaatuneet verrattain pieniinkin kiistoihin. Yleensä jonkin hallituskumppanipuolueen epäluottamuslause on johtanut koko hallituksen kaatumiseen. Monesti hallituksen ovat joutuneet muodostamaan kaksi pahinta vastustajaa, jolloin hallituspohja on ollut jo heti hutera, varsinkin jos se on jouduttu tekemään vähemmistöpohjalle.
Vaikka hallitukset ennen Ansipin hallituksia vaihtuivat tiheästi, politiikan talousliberaali suuntaus pysyi yhtenäisenä. Oma virolainen ilmiönsä on myös, se ettei vasemmistolla ole ollut jalansijaa Riigikogussa hallituksista puhumattakaan. Ansipin II hallitus oli ensimmäinen, jossa oli mukana sosiaalidemokraatit, jotka eivät kuitenkaan halua profiloitua erityisesti vasemmistolaisena. Sen sijaan Viron lehdissä Keskustapuoluetta on kutsuttu vasemmistolaiseksi, koska se ei ole tukenut hallitusten talousliberaalia politiikkaa.
Monet Viron puolueista ovat itsenäistymisen jälkeen 1990-luvulla olleet liberaaleja ja keskustalaisia. Hallituksessa istuneista puolueista tärkeimmät ovat olleet Isänmaaliitto, Viron reformipuolue, Viron Keskustapuolue, Viron Kansanliitto, Maltilliset ja Res Publica. Isänmaaliitto ja Res Publica yhdistyivät ja ovat nykyisessä hallituksessa nimellä Isänmaan ja Res Publican liitto. Maltilliset tunnetaan nykyään sosiaalidemokraatteina. Myös puolueet ovat olleet hallitusten tapaan epävakaita, kun ne ovat muuttaneet nimiään, hajonneet tai yhdistyneet toisiin. Esimerkiksi 1990-luvun alun ja puolen välin valtapuolue Kokoomuspuolue katosi puoluekartalta vuonna 2000.
Ministeriöt

Virossa on 11 ministeriötä
| Ministeriö | Osoite | Kotisivu |
| --- | --- | --- |
| Opetusministeriö (Haridus- ja Teadusministeerium) | Munga 18, 50088 Tartu | http://www.hm.ee |
| Oikeusministeriö (Justiitsministeerium) | Tõnismägi 5a, 15191 Tallinn | http://www.just.ee |
| Puolustusministeriö (Kaitseministeerium) | Sakala 1, 15094 Tallinn | http://www.kmin.ee (Arkistoitu – Internet Archive) |
| Ympäristöministeriö (Keskkonnaministeerium) | Toompuiestee 24, 15172 Tallinn | http://www.envir.ee |
| Kulttuuriministeriö (Kultuuriministeerium) | Suur-Karja 23, 15076 Tallinn | http://www.kul.ee |
| Talous- ja viestintäministeriö (Majandus- ja Kommunikatsiooniministeerium) | Harju 11, 15072 Tallinn | http://www.mkm.ee |
| Maatalousministeriö (Põllumajandusministeerium) | Lai 39/41, 15056 Tallinn | http://www.agri.ee |
| Valtiovarainministeriö (Rahandusministeerium) | Suur-Ameerika 1, 15006 Tallinn | http://www.fin.ee |
| Sisäministeriö (Siseministeerium) | Pikk 61, 15065 Tallinn | http://www.sisemin.gov.ee (Arkistoitu – Internet Archive) |
| Sosiaaliministeriö (Sotsiaalministeerium) | Gonsiori 29, 15027 Tallinn | http://www.sm.ee |
| Ulkoministeriö (Välisministeerium) | Islandi väljak 1, 15049 Tallinn | http://www.vm.ee |
Viron tasavallan hallitukset > Väliaikainen hallitus (maapäivien hallitus) 1918–1919

Lyhenteiden selitykset:
TE– Viron työpuolue (Eesti Tööerakond)
DB - Demokraattinen blokki (Eesti Demokraatlik Blokk) (Demokraattisen puolueen (Eesti Demokraatlik Erakond), Talonpoikaisliiton (Maarahva Liit) ja radikaalidemokraattien (Eesti Radikaaldemokraatlik Erakond) muodostama liberaalinen vaaliliitto.)
ESDTP – Viron sosiaalidemokraattinen työväenpuolue (Eesti Sotsiaaldemokraatiline Tööliste Partei)
| Hallitus | Nimitetty | Hajonnut | Hallituksen luonne |
| --- | --- | --- | --- |
| 1. Konstantin Pätsin I väliaikainen hallitus | 24. helmikuuta 1918 | 12. marraskuuta 1918 | TE+DB+ESDTP |
| 2. Konstantin Pätsin II väliaikainen hallitus | 12. marraskuuta 1918  | 26. marraskuuta 1918 | TE+DB+ESDTP |
| 3. Konstantin Pätsin III väliaikainen hallitus | 27. marraskuuta 1918 | 8. toukokuuta 1919 | TE+DB+ESDTP |
Viron tasavallan hallitukset > Perustavan kokouksen hallitus 1919-1921

Lyhenteiden selitykset:
ESDTP – Viron sosiaalidemokraattinen työväenpuolue (Eesti Sotsiaaldemokraatiline Tööliste Partei)
TE – Viron työpuolue (Eesti Tööerakond)
RE – Viron kansanpuolue (Eesti Rahvaerakond)
KRE – Kristillinen kansanpuolue (Kristlik Rahvaerakond)
| Hallitus | Nimitetty | Hajonnut | Hallituksen luonne |
| --- | --- | --- | --- |
| 4. Otto Strandmanin I hallitus | 8. toukokuuta 1919 | 18. marraskuuta 1919 | ESDTP+TE+RE |
| 5. Jaan Tõnissonin I hallitus | 18. marraskuuta 1918  | 28. heinäkuuta 1920 | ESDTP+TE+RE |
| 6. Ado Birkin hallitus | 28. heinäkuuta 1920 | 30. heinäkuuta 1920 | TE+RE+KRE |
| 7. Jaan Tõnissonin II hallitus | 30. heinäkuuta 1920 | 26. lokakuuta 1921 | RE |
| 8. Ants Piibun hallitus | 26. lokakuuta 1920 | 25. tammikuuta 1921 | TE |
Viron tasavallan hallitukset > Riigikogun hallitus

Lyhenteiden selitykset:
Vasemmisto:
ESDTP – Viron sosiaalidemokraattinen työväenpuolue (Eesti Sotsiaaldemokraatiline Tööliste Partei)
ESTP – Viron sosialistinen työväenpuolue (Eesti Sotsialistlik Tööliste Partei) (ESDTP:n muutettua nimeään vuonna 1925)
Keskusta:
TE – Viron työpuolue (Eesti Tööerakond)
RE – Viron kansanpuolue (Eesti Rahvaerakond)
AS – Asutustilalliset (Põllumeeste, Asunikkude ja Väikemaapidajate Koondus)
RKE - Kansallinen keskustapuolue (Rahvuslik Koonderakond)
MAJA – Yleisvaltakunnallinen tilanomistajien seurojen liitto (Üleriiklik Majaomanike Seltside Liit)
RVP – Kansallinen vapaamielinen puolue (Vapaamieliset) (Rahvuslik Vabameelne Partei)
Oikeisto
ÜPE – Yhdistynyt talonpoikaispuolue (Ühinenud Põllumeeste Erakond) (PK:n ja AS:n yhdistymisestä syntynyt puolue))
KRE – Kristillinen kansanpuolue (Kristlik Rahvaerakond)
PK – Talonpoikaispuolue (Agraarit) (Põllumeestekogud)
| Riigivanemin hallitus | Nimitetty | Hajonnut | Hallituksen luonne |
| --- | --- | --- | --- |
| 9. Konstantin Pätsin I hallitus | 25. tammikuuta 1921 | 21. marraskuuta 1922 | TE+PK+RE+KRE |
| 10. Juhan Kukkin hallitus | 21. marraskuuta 1922 |  2. elokuuta 1923 | TE+PK (+RE) |
| 11. Konstantin Pätsin II hallitus | 2. elokuuta 1923 | 26. maaliskuuta 1924 | PK+TE+RE+KRE |
| 12. Friedrich Akelin hallitus | 26. maaliskuuta 1924 | 16. joulukuuta 1924 | TE+RE+KRE |
| 13. Jüri Jaaksonin hallitus | 16. joulukuuta 1924 | 15. joulukuuta 1925 | PK+ESDTP+TE+RE+KRE |
| 14. Jaan Teemantin I hallitus | 15. joulukuuta 1925 | 23. heinäkuuta 1926 | PK+TE+KRE+AS+RVP |
| 15. Jaan Teemantin II hallitus | 23. heinäkuuta 1926 | 4. maaliskuuta 1927 | PK+AS+RE+KRE+MAJA |
| 16. Jaan Teemantin II hallitus | 4. maaliskuuta 1927 | 9. joulukuuta 1927 | PK+AS+RE+KRE+MAJA |
| 17. Jaan Tõnissonin III hallitus | 9. joulukuuta 1927 | 4. joulukuuta 1928 | PK+AS+TE+RE |
| 18. August Rein hallitus | 4. joulukuuta 1928 | 9. heinäkuuta 1929 | ESTP+AS+TE+KRE |
| 18. Otto Strandmanin toinen hallitus | 9. heinäkuuta 1929 | 12. helmikuuta 1931 | PK+AS+TE+RE+KRE |
| 20. Konstantin Pätsin III hallitus | 12. helmikuuta 1931 | 19. helmikuuta 1932 | ESTP+PK+RE+MAJA |
| 21. Jaan Teemantin IV hallitus | 19. helmikuuta 1932 | 19. heinäkuuta 1932 | PK+AS+TE+RE |
| 22. Kaarel Eenpalun I hallitus | 19. heinäkuuta 1932 | 1. marraskuuta 1932 | ÜPE+RKE |
| 23. Konstantin Pätsin IV hallitus | 1. marraskuuta 1932 | 18. toukokuuta 1933 | virkamieshallitus |
| 24. Jaan Tõnissonin IV hallitus | 18. toukokuuta 1933 | 21. lokakuuta 1933 | RKE+AS (+PK-oppositio) |
| 25. Konstantin Pätsin V hallitus | 21. lokakuuta 1933 | 9. toukokuuta 1938 | koalitio |
Viron tasavallan hallitukset > Presidentin hallitukset 1938–1940

| Presidentin hallitus | Nimitetty | Hajotettu |
| --- | --- | --- |
| 26. Kaarel Eenpalun II hallitus | 9. toukokuuta 1938 | 12. lokakuuta 1939 |
| 27. Jüri Uluotsin hallitus | 12. lokakuuta 1939 | 21. kesäkuuta 1940 (18. syyskuuta 1944) |
| Johannes Vareksen hallitus | 21. kesäkuuta 1940 | 25. elokuuta 1940  |